**NOTĂ INFORMATIVĂ**

**la proiectul Ordinului Ministrului Finanțelor cu privire la aprobarea Instrucțiunii privind modul de administrare a formularelor tipizate de documente primare cu regim special în situații speciale**

În baza art.11 alin.(2) al Legii contabilității nr.113-XVI din 27.04.2007, Ministerul Finanțelor a elaborat proiectul Ordinului Ministrului Finanțelor cu privire la aprobarea Instrucțiunii privind modul de administrare a formularelor tipizate de documente primare cu regim special în situații speciale.

Proiectul conține prevederi cu referire la modul de gestionare a formularelor tipizate de documente primare cu regim special în situații de pierderi, sustrageri, deteriorări, distrugeri, precum și în cazul reorganizării entității.

Reglementările din proiect se referă doar la formularele tipizate de documente primare cu regim special ce țin de domeniul de competență a Ministerului Finanțelor și care nu au instrucțiuni privind modul de administrare a situațiilor similare.

Proiectul urmărește scopul de a oferi suportul necesar entităților în situații de pierdere, sustragere, deteriorare, distrugere a formularelor tipizate de documente primare cu regim special sau reorganizare a entității, oferind descrierea procedurii pe fiecare caz separat.

Prevederile proiectului nu implică costuri suplimentare pentru entități și autorități responsabile de eliberarea formularelor tipizate de documente primare cu regim special.

 **SECRETAR DE STAT Veronica URSU**